จังหวัดประจวบคีรีขันธ์ เตรียมจัดเก็บข้อมูลความจำเป็นพื้นฐานด้วยแท็บเล็ตครอบคลุมทุกอำเภอจังหวัดแรกของประเทศรองรับการเข้าสู่ยุค 4.0
จังหวัดประจวบคีรีขันธ์ เตรียมจัดเก็บข้อมูลความจำเป็นพื้นฐานด้วยแท็บเล็ตครอบคลุมทุกอำเภอจังหวัดแรกของประเทศรองรับการเข้าสู่ยุค 4.0

นางยุพิน  เศรษฐศักดาศิริ พัฒนาการจังหวัดประจวบคีรีขันธ์ เปิดเผยว่า  กรมการพัฒนาชุมชนได้คัดเลือกจังหวัดประจวบคีรีขันธ์เป็นจังหวัดนำร่องจัดเก็บข้อมูลความจำเป็นพื้นฐาน หรือ จปฐ.ด้วยระบบอิเล็คทรอนิกส์ โดยการใช้แท็บเล็ตครอบคลุมทุกอำเภอเป็นจังหวัดแรกของประเทศเพื่อรองรับการก้าวสู่ยุค 4.0 
โดยในปี 2562 มีครัวเรือนเป้าหมายใน 8 อำเภอ จำนวน 121,150 ครัวเรือน  เจ้าหน้าที่จะออกสำรวจจัดเก็บข้อมูลโดยใช้เครื่องแท็บเล็ตตั้งแต่วันที่ 1 มกราคม - 31 มีนาคม 2562 ขณะนี้ได้เตรียมพร้อมทำความเข้าใจเจ้าหน้าที่ การจัดหาเครื่องมืออุปกรณ์และการประชาสัมพันธ์สร้างความร่วมมือให้ประชาชนในหมู่บ้านชุมชนร่วมให้ข้อมูลครัวเรือนแก่เจ้าหน้าที่ เพื่อให้ภาครัฐมีข้อมูลนำมาใช้ในการวางแผนการพัฒนายกระดับคุณภาพชีวิตของประชาชนและขับเคลื่อนการพัฒนาเศรษฐกิจของประเทศ